Bună dimineața!
Ce mai faceți? Sunteți bine?
Bună dimineața, cu ce vă servesc?
Domnișoară, sunteți bine?
Aoleu! Ajutor!
Ajutor! Să vină cineva!
DETECTIV FĂRĂ ANTECEDENTE
Bună dimineața!
- Am lucrat două săptămâni la prostia aia! - Lui Paul Cézanne nu-i plăcea ce picta.
- Și e considerat un mare artist. - După ce a murit.
- A lucrat șapte ani la La scăldat. - Eu n-am ani la dispoziție.
Vin profesori de la școlile de arte și eu n-am nimic.
Mai ai două zile. Și mie-mi place ce-ai făcut până acum.
Sigur că-ți place, ești mama.
Nu-i adevărat. Chestia aia cu textile era plicticoasă.
- Și nu prea originală. - Du-te și fă-ți bagajul să mergi la tata.
Bine.
Arta nu e ca meseria ta.
- Eu nu mă uit în jur și observ chestii. - E un pic mai mult de-atât, dar bine.
Trebuie să creez ceva complet original, care să iasă în evidență.
Altfel n-o să mă pot face remarcată și n-o să iau bursă.
Am trăit cu un artist cu mult înainte să te naști tu.
Tatăl tău a umplut multe tomberoane cu minuni pe care le credea gunoaie.
În clipele când era cel mai frustrat și pe punctul să se dea bătut,
atunci îi veneau idei extraordinare.
O să-ți vină și ție.
Dar nu te da bătută.
Știu ce poți să faci!
Dacă piesa ta pentru expoziție e coșul de gunoi plin cu lucrările tale?
Bun…
Am și eu o idee.
Ce zici ca în următoarele două zile să-mi zici mie ce vrei să-i zici Avei?
Pentru Rauschenberg, ar fi de expus.
- Pa! - Te iubesc.
Și eu pe tine.
Dacă vrei să-mi judeci cafeaua cu lapte de ovăz și lavandă,
- …gust-o întâi. - Nu vreau.
- Lavanda e pentru spălat, nu băut. - Doamne…
- Nu era musai să mă duci cu mașina. - Era în drumul meu.
- Mulțumesc. - Cu plăcere.
Da.
Da, vin imediat, dă-mi adresa.
Hotel Blackwell
Sunt deja acolo.
Mersi! Bun…
Pardon!
E ziua de adus iubita la muncă?
Lucia e unul dintre directori, se ocupă de clienții VIP.
- Îmi dă și mie o cameră gratis? - O întreb.
Pe bune?
Toată lumea e țâfnoasă azi…
Ne-au chemat pe noi pentru că e faimoasă.
Cine e?
Vera Hensley, de la Marea renovare cu Vera și Frank.
- Nu l-am văzut. - E o echipă soț-soție
care repară case, fac renovări, de-astea.
Eu am trei copii, n-am timp să-mi fac singură terasă.
Nu e îmbrăcată de piscină, ce caută aici?
- Clienți zic că era aici dimineață. - Crezi că a zăcut aici toată noaptea?
Poate era beată și s-a lovit la cap în piscină.
Nu.
Uită-te la păr, e coafat.
E un pic zburlit, s-a udat, dar ai văzut o femeie ieșind din apă?
Ar avea părul lipit de față,
nu voluminos și elastic.
- Și azi-noapte n-a plouat. - Cum s-a udat?
Aspersoare!
Probabil merg noaptea, când nu sunt clienți,
deci nu era nimeni aici să vadă atacul.
Dacă a avut loc aici.
Dacă a fost ucisă în altă parte, să aflăm unde înainte să curețe ucigașul.
- Vera Hensley? - Da, orice ne poți spune.
Numărul camerei, când s-a cazat…
Nu e cazată la noi, dar soțul ei, Frank Hensley, e oaspete C.
„Confidențial”. Foarte important.
Doar personalul esențial are acces.
Stă în penthouse, s-a cazat acum câteva zile.
Dă-ne un card din alea universale.
Ne uităm prin camera lui.
Batem la ușă. Poți accesa camerele?
Avem doar la piscină, în lift și în holul principal, dar…
Ciudat!
Astea două au fost oprite azi-noapte.
- Oprite sau șterse? - Nu știu, lucrez la Relații cu clienții.
Rog echipa de la IT să se uite.
Să vorbim cu VIP-ul vostru!
Eu și Vera eram nedespărțiți. Trăiam împreună, lucram împreună…
Emisiunea e viața noastră.
- Chiar v-ați cunoscut la feronerie? - Te uiți la emisiune?
Mă mut cu iubita într-o casă care trebuie renovată
și Marea renovare m-a învățat multe.
Prima noastră casă a fost un apartament de trei camere lângă Van Ness.
Podea strâmbă, fără debarale, întunecos…
Fiecare proiect era o problemă pe care eu și Vera n-o puteam ignora.
- Pot să întreb la ce oră v-ați culcat? - Vera nu stătea aici.
Deci ăsta nu e sutienul ei?
Am invitat câțiva prieteni azi-noapte. Petrecerea s-a încins un pic.
Dle Hensley, dacă Vera nu era cu dv., ce căuta la hotel?
Aș vrea să știu!
Bun, unde e veioza?
Sfeșnicele de bronz? Suportul de cărți din piatră?
Nu știu.
Deci nevastă-sa moare în hotelul unde stătea el și nici n-a văzut-o?
Să fim serioși…
Vera a aflat că Frank petrecea aici, s-au certat și a ieșit urât.
- De ce nu-l arestăm? - Ne trebuie probe.
Nici nu putem dovedi că Vera a urcat aici.
Cred că așa dovedim.
Da, mă duc acum la secție.
- Unde-ai parcat? - Pe stradă, ca oamenii.
Crezi că plătesc aici?
- Rambursăm. - Pe bune?
- Da, păstrezi chitanța, faci decont… - Nu, mersi, lasă.
- Am zis că s-a terminat. - Nu e prea târziu.
Putem fi împreună unde nu-s orașe, doar anotimpuri și copaci cu chiciură.
Plecăm de aici.
Știu, e groaznic. Încearcă să nu te stresezi.
Te iubesc. Pa!
- E totul în regulă? - Da, Lucia e stresată.
De ce?
De crima de la hotelul ei. Majoritatea lumii nu găsește cadavre la serviciu.
Da.
Săptămâna trecută mă uitam cum fac Vera și Frank o banchetă
și acum încercăm să aflăm dacă a ucis-o.
Chestia asta e nouă!
Mi l-a dat Lucia. E nisip de ghips.
Mi-a zis că e rar.
Ca dragostea noastră.
Are dreptate. Chiar e rar.
O iubeam.
Așa că te cazai la hotel
- …să te combini cu altele? - Nu.
- Sutienul era al tău? - Te-am investigat, Frank.
Nu e prima oară când ai vrut „să zbori singur”.
- Ți-ai zis că, dacă nu află, nu suferă. - Dar a aflat. Despre femei, minciuni…
Umblai cu altele și ne spuneai tuturor c-o iubești.
O iubeam! Eu și Vera am fost mereu sinceri unul cu altul!
Nu știu ce căuta la hotel!
- Nici n-am văzut-o! - Îți înșelai nevasta la același hotel…
Lucia lucrează acolo, nu?
- Ce mică e lumea… - Da.
Cred că e mică.
Cuplul fericit care renovează case la TV era marca noastră. Dar nu eram mereu așa.
Uneori… Fiecare ne vedeam de treaba lui.
- Parcă nu era ilegal să te distrezi. - Nu e.
Dar să-i dai nevestei în cap când te prinde cu alta
și să-i muți cadavrul ca să scapi de probe
- …e ilegal. - Clientul meu a vorbit destul.
Sunați-ne când aveți probe.
Amprenta însângerată de pe butonul liftului e a Verei.
Deci știm că a urcat. Înseamnă că ori Frank nu era acolo,
- …ori minte că n-a văzut-o. - Am verificat.
Frank și Vera au cont comun la hotelul Blackwell.
Dacă unul rezerva o cameră, celălalt primea automat o cheie digitală.
Poate Vera a văzut unde e Frank și nu i-a plăcut pe cât pretinde el.
Și lucrurile care lipseau din cameră?
Le-am găsit în tomberonul hotelului. Erau bucăți și pe podeaua camerei.
A avut loc o luptă și cineva a încercat să facă curat.
Dar unul dintre obiecte nu e nicăieri.
Legistul spune că rana Verei corespunde cu forma și mărimea suportului ăluia.
Știm care e arma crimei, dar nu și unde e. Zi-mi că apare ceva pe camere!
Tehnicienii verifică, aflăm în curând.
Ați vorbit cu cei cu care petrecea Frank?
Da, ne-a dat patru nume, amici de-ai lui.
Majoritatea lucrau pentru el. Impresarul lui, Aaron Rothman.
O producătoare, Lois Mendel.
Stilista lui, Talia Cruz.
Și prietenul lui din facultate, Boyd Hollis.
Credem că-l acoperă?
Dacă lucrau pentru el, au interesul
să n-o lase pe Vera să dezvăluie aventurile lui Frank.
Boyd a făcut poze la petrecere.
Stați puțin…
Cine e ăsta?
Amicii lui Frank n-au zis că mai era cineva la petrecere, nu?
- Și nu l-ai mai văzut niciodată? - Nu. Voi?
Poate-l știe cineva de la hotel?
Mă duc acolo cu Morgan. Vedem dacă-l știe Lucia sau altcineva.
- Răspunzi? - Credeam că e decorativ.
Alo?
Morgan, sunt Willa Quinn.
Ce vrei?
Să te avertizez de pericolul care te așteaptă.
Nu sunt dușmanca ta.
Sunt cea care te avertizează înainte să ajungă dușmanii la tine.
Cum au ajuns la Erik Hayworth?
Știm amândouă că nu s-a sinucis.
N-ai cum să mă prinzi din urmă când cei care te ajută pe tine mă ajută și pe mine.
Lasă-mă-n pace, Morgan!
Dacă vrei să mă ameninți, fă-o în…
Mi-a închis în nas!
Willa a zis că cei care te ajută o ajută și pe ea?
Cu cuvintele astea?
Da.
Ori lucrează cineva de la secție pentru ea, ori vrea să cred că e așa.
Ce?
Willa a fost văzută plecând de la club cu tatăl comisarului Wagner.
- Știm de ce? - Nu.
Mai demult, comisarul m-a întrebat
cum să te conving să-l primești în cazul lui Roman.
Trebuie să ne gândim că e posibil ca ambii Wagneri să lucreze cu Willa.
Știe că știm?
Soto l-a întrebat dacă e implicat, dar a negat.
Mersi că mi-ai spus.
Ți-e cunoscut?
Da… Stă la noi.
Stătea. A predat camera acum câteva minute.
Charles Hale. Da, el e.
Ai numărul lui?
Mersi.
- Am venit să vorbesc cu det. Karadec. - Charles, mersi că ai venit.
- Sigur. - Pe aici.
- Avionul meu pleacă în câteva ore. - Nu durează mult. Ia loc.
Am câteva întrebări. Ai stat la hotelul Blackwell, nu?
Da. E vorba de Vera Hensley?
- Da. Îl știi pe soțul ei? - Nu.
Ne-am întâlnit la bar, l-am recunoscut din Marea renovare.
Am zis să-l salut.
Și m-a prezentat prietenilor lui.
- Vera era cu ei? - Nu.
Ai auzit sau ai văzut ceva care să-ți dea impresia că Frank
sau prietenii lui i-ar face rău Verei dacă era acolo?
Nu. Dar…
era un tip la vreo 40 de ani, alb,
care venise singur și o căuta. Nu mi-a mirosit a bine.
L-ai văzut bine? Suficient cât să ne dai o descriere?
Salut!
Salut.
Aici erai. Te căutam.
Da, m-am gândit că ar trebui să vorbim.
Cu ce vrei să începem?
Lucrezi cu tatăl tău și cu Willa Quinn?
Nu. În niciun caz.
Te cred.
Bine.
Cererea de percheziție a biroului Willei din New York a fost respinsă,
dar nu mă las.
Am o idee.
Doar că eu nu pot s-o fac și tu n-ar trebui să fii prins făcând-o.
Bine, s-a făcut.
- Revenim la cealaltă chestie mai târziu. - Abia aștept.
Scuze. Ai dat foc casei?
Mi-a trecut prin cap.
- Tot nu te-ai hotărât ce să faci? - Am o idee.
- Dar s-ar putea să nu-ți placă. - Nu trebuie să-mi placă mie.
Cutia cu lucrurile tatei pe care o ții în dulap…
- Aș putea s-o folosesc? - La ce?
Nu știu încă, dar promit să am grijă de ea.
Ava, am păstrat lucrurile alea pentru tine.
Fă ce vrei cu ele!
- Pe bune? - Da, dar atât.
Nu te mai atinge de nimic din dulapul meu! Trebuie să închid. Ne vedem curând.
POLIȚIA LOS ANGELES
Credem că el e omul nostru?
Le-am arătat schița prietenilor lui Frank, dar nu l-au văzut. O trimitem la hotel.
Poate avem noroc.
Stai puțin…
I-am văzut ochii undeva.
Aș vrea să reconstitui ucigașul bucată cu bucată,
dar nu ne jucăm de-a dl Cap de Cartof.
Da? Poate ar trebui.
Vrei să spui că nu e aceeași gură,
nasul și alunița ei,
ochii și urechile ei și fruntea tipului ăstuia?
Nu l-a văzut nimeni pentru că nu există.
Charles a făcut un mișmaș din trăsăturile prietenilor lui Frank
și noi am desenat o poză. Unde e?
- A plecat. N-aveam de ce să-l reținem. - Nu răspunde.
Daphne are ceva pentru noi.
Colegii de la Infracțiuni Cibernetice au recuperat imagini din lift.
Acum mă uit pe ele.
Legistul zice că Vera a murit între 02:00 și 04:00.
Uită-te în perioada aia. A fost ucisă în penthouse.
Nu cred că aștepta s-o ducă la piscină.
Am găsit ceva.
Ar încăpea un cadavru în cărucior.
Lucia e pe drum.
I-am zis că avem întrebări despre anchetă.
Trebuie să vă spun ceva.
Trebuia să vă fi spus mai devreme.
Ce e?
Azi-dimineață i-am văzut pe Charles Hale și Lucia împreună.
Purtau o…
conversație.
O conversație?
Da, n-am înțeles ce spuneau.
Ceva de genul „fără orașe, doar anotimpuri și copaci cu chiciură”.
Nu știu. N-am înțeles.
Tot ce pot să-ți spun e că nu mi-a plăcut, fiindcă erau foarte… prietenoși.
Morgan, Lucia lucrează la hotel și vorbește cu mulți clienți.
Crezi că Lucia are de-a face cu posibilul ucigaș al Verei Hensley?
- Nu vreau să am dreptate. - Foarte bine, Morgan, pentru că n-ai.
Lucia nu se vede cu el și nici nu e implicată în caz.
O întrebăm când vine.
Adam, nu cred că e bine să conduci tu interogatoriul.
Atunci urmărește-mă!
În clipa când vezi ceva care nu-ți place, mă scoți.
- N-am mai fost niciodată aici. - Nu folosim des camera asta.
Aveți jucării pentru copii, ce drăguț!
Vrem să se simtă bine, să îmbunătățim puțin o situație nasoală.
Ai grijă, mă faci să cred că ai fi un tată grozav.
Cum te pot ajuta cu cazul tău?
- Te-au chemat târziu la muncă aseară. - Așa e.
De ce te-au chemat?
Petrecerea lui Frank Hensley a scăpat de sub control.
- Ce-ai găsit acolo? - Drept să-ți spun…
O harababură.
Unele lucruri din cameră erau sparte. Le-am luat cu mine și am plecat.
Cum le-ai scos?
Într-un cărucior de mâncare, l-am băgat în lift.
Adam, ce se întâmplă? Se uită cineva la noi?
Da, anchetăm o crimă.
Dacă n-aș pune eu întrebările, le-ar pune altcineva.
Cine era în penthouse când ai ajuns?
- Nimeni. - Cât de bine îl știi pe Charles Hale?
Dl Hale are multe afaceri la Los Angeles. Stă la Blackwell când e în oraș.
- Ce mai știi despre el? - Nu-mi verific oaspeții, Adam.
Când ți-am arătat poza lui, nu ne-ai spus că a mai fost acolo.
Oaspeții noștri cer discreție.
Dacă mi s-ar fi părut important, v-aș fi spus.
Credem că Vera a fost ucisă în penthouse, de Frank sau Charles, și dusă la piscină.
Și singura persoană care era în lift în jurul orei morții erai tu.
Crezi că am dus jos o moartă într-un cărucior de mâncare?
Nu. Dar e treaba mea să aflu cine a făcut-o.
E ciudat cum treaba ta pare să tot intervină între noi, dar la asta…
La asta nu mă așteptam.
Îl căutăm pe Charles, știi unde ar putea fi?
De unde să știu? Nu-l cunosc!
Atunci ce discutați azi-dimineață pe stradă?
Vrem ca oamenii de afaceri ca Charles să se întoarcă la Blackwell.
Uneori trebuie să fiu mai prietenoasă.
Și, uneori, oamenii ca Charles înțeleg greșit.
Și atunci mă asigur că limitele sunt clare.
Dar Charles voia…
Să treacă de limite?
Întâi mi-a cerut să-i recomand restaurante.
Apoi m-a invitat și pe mine, dar l-am refuzat.
Și l-am refuzat iar.
M-a urmărit în stradă și i-am zis să nu se mai întoarcă.
Îmi pare rău.
Poate trebuia să-ți spun.
N-am vrut să-ți faci griji.
- Te conduc. - Stai liniștit, știu pe unde să ies.
Charles pleacă azi, verificăm listele de pasageri.
N-ai întrebat de chestia cu orașele și chiciura. Ce i-a spus Charles.
- Asta ți s-a părut ție. - Morgan, știm deja că Charles minte.
Ai vreun motiv să crezi că și Lucia minte?
„Minte” e urât spus, dar da, cred că ne ascunde ceva.
Eu am văzut o femeie al cărei iubit o acuza că e complice la o crimă.
Nu-mi pot imagina ce-a simțit.
Dar știu ce-am simțit eu.
Mă duc să vorbesc cu Daphne și Oz.
Vrei să fiu sinceră cu tine, nu? Cred că ar fi înțelept s-o chemi înapoi
- …și să-i mai pui întrebări. - Nu tu decizi.
Îmi pare rău, știu că e neplăcut pentru tine.
Poate vorbi Soto cu ea. Sau știi ce? Eu aș putea…
Vrei ca Lucia să fie vinovată de ceva?
Cum adică?
Cum stăm cu Charles Hale?
Urmărim numărul pe care l-a dat la hotel. Nu l-am găsit.
- Sper că știi… - Ce să știu?
S-a întâmplat ceva?
Înțeleg că ți-e greu, dar știm amândoi
că, dacă era altcineva în camera aia, puneai întrebări mai dificile.
- Mă acuzi că nu-mi fac treaba? - Nu e doar treaba ta. E ceva personal.
Știu exact ce e și n-am nevoie să-mi dai ordine!
Nu sunt copilul tău, Morgan, așa că nu mă mai trata ca atare!
Wagner - Mâine la prânz. Aleea Mapleton 1329, Hancock Park.
Avem nevoie de cineva care cunoaște pârghiile guvernării
și știe să le folosească.
Scuzați-mă o clipă.
Eu și dra Quinn ne mișcăm în aceleași cercuri,
- …dacă asta vrei să întrebi. - Slujba pentru Morgan nu era de la tine.
Nu-i nimic, nu mă supăr. E plăcut să fii dorit.
Apropo de Willa, să ne uităm pe aici să vedem dac-o găsim sau…
îi dai tu un telefon?
Mulțumesc.
Văd că ai decis să nu-mi urmezi sfatul.
Ce păcat!
Nu, păcat e că fiica mea a pierdut 15 ani cu tatăl ei.
Și expresia de pe fața ta.
Bine.
Sunt aici.
- Ce vrei să-mi spui? - Nu durează mult.
Când eram mic, tata se lăuda că a reușit prin forțe proprii,
că s-a ridicat pe merit, ceea ce nu era adevărat.
Unii oameni care ți-au stat în cale și-au pierdut slujbele, credibilitatea…
Unii chiar au dispărut și pe atunci n-am înțeles.
Dar acum înțeleg.
A fost opera ta.
Ai dreptate. L-am ajutat pe tatăl tău.
L-am prezentat cui trebuia, l-am sfătuit, uneori pe șest…
Cu asta mă ocup.
Sunt dispus să dau totul în vileag, fiecare mizerie.
- Nu puteți dovedi nimic. - Ba cred că putem.
Consemnări detaliate ale apelurilor,
mesajelor și e-mailurilor tale din ultimul an.
Tehnologia e o minune, nu?
E incredibil câte documente incriminatoare poți înghesui pe ceva așa de mic.
- Dacă e adevărat… - E adevărat.
Ne-a ajutat tipul de la ultimul caz. E un popicar bun, dar un hacker genial.
- Asta e fraudă. - Sunt probe inadmisibile.
Absolut, sunt complet ilegale. Nu țin la tribunal, dar țin în presă!
- Chiar i-ai distruge viața tatălui tău? - Eu nu mi-aș face griji pentru el.
- Sunt multe despre tine în dosarul ăsta. - Mă îndoiesc foarte tare.
Eu și dl Wagner nu corespondăm foarte des.
Nu, dar îi place să se laude amicilor lui influenți cu legăturile lui cu tine.
Nu-i mai tace gura!
- Ăsta e avantajul tău? - Dacă nu e, n-ai de ce să-ți faci griji.
Dar dacă e, știi cum ne oprești.
Zi-mi ce s-a întâmplat cu Roman!
Am încercat din greu să împiedic asta să ajungă în viața ta.
Dacă faci toate astea ca să găsești răspunsuri pentru un copil,
te-ai gândit vreodată că ești la un pas
de a-i pune în pericol pe Chloe și pe Elliot?
Bun, am terminat.
- Treci în mașină! - Ce faci?
- Nu te apropia de mine! Urcă-n mașină! - Stai liniștit.
- N-ai dreptul să-mi pomenești copiii! - Habar n-ai ce faci.
- Încerc să te avertizez! - Zi-mi ce-ai făcut!
Pe cine acoperi?
Trebuie să te gândești foarte bine ce întrebi.
Răspunde la întrebare, ce naiba!
Bine, o să-ți dau ce vrei și vedem cât de mult vrei să mai sapi.
CONTRAVENȚIE RUTIERĂ
Ai trecut pe roșu înainte sau după ce ai lovit mașina Willei?
Mi-a amenințat copiii. Ai fi făcut la fel.
N-aș fi trecut pe roșu.
Trebuie să vă arăt ceva.
Istoricul profesional al lui Charles Hale nu e real. Datele se suprapun,
o firmă nu există… I-am căutat amprentele la nivel federal.
- Am găsit trei nume diferite. - Ăsta a umblat peste tot!
În Alamogordo, New Mexico, San Angelo, Texas,
Yakima, Washington.
Pot să bag datele în Copilot
și să-l pun să sorteze rapoartele poliției după loc, dată și nume,
apoi să le afișeze cu culori și să creeze un rezumat.
Să vedem!
Sunt rapoarte despre escrocherii în mai multe orașe unde a stat.
S-a dat drept investitor în Phoenix.
Dezvoltator imobiliar de lux în Ojai.
Deci nu e om de afaceri, e escroc.
Frank era următoarea țintă, dar de ce a ucis-o pe Vera?
Stați puțin.
Charles s-a cazat în aceeași zi ca Frank, dar Frank era oaspete confidențial.
De unde știa Charles că e acolo?
De la Lucia.
Ai zis că Charles sau cum l-o chema a stat la Alamogordo?
În New Mexico. De ce?
E lângă Parcul Național „White Sands”, cu cele mai mari dune de ghips din SUA.
- Ghips? - Spre deosebire de cuarț,
nisipul de ghips e complet solubil în apă, ceea ce-l face incredibil de rar.
Lucia i-a dat ăsta lui Karadec. Nu e o coincidență.
Cred că ea și Charles au fost în același oraș, în același timp.
Unde-i Karadec?
Da.
Charles Hale e escroc și cred că Lucia e implicată.
Nu mai fac chestia asta.
Bine, dar ascultă-mă, da?
În ziua când Frank s-a cazat la Blackwell, Charles a fost anunțat.
- A venit să-l escrocheze pe Frank. - Ai idee cu ce?
Frank și Vera se prezentau ca un cuplu fericit, nu?
Câștigau milioane așa.
Dacă Charles avea dovezi că Frank nu era soțul devotat
drept care se dădea…
Frank ar fi plătit oricât ca să nu se afle.
Charles voia să-l șantajeze.
Frank și amicii s-au dus la piscină și Charles a rămas singur în cameră.
Vera a intrat și l-a prins punând un reportofon.
A trebuit să elimine martorul.
Cum a ajuns Vera la piscină?
S-a furișat afară și a fugit.
Dar liftul merge încet și se temea că vine Charles după ea.
A luat-o pe scări, dar n-am văzut-o, pentru că acolo nu-s camere.
Era întuneric, era dezorientată…
Lucia a făcut curat în cameră, cum ne-a spus, dar a omis ceva.
Cred că Charles era în cameră.
Dacă nu cumva Charles a făcut totul singur.
Sunt două lucruri pe care Charles nu le putea face singur.
Crezi că ea a șters caseta.
Și i-a spus lui Charles că următoarea lui țintă a sosit la hotel.
Am găsit una sigură.
De-aia era așa stresată Lucia.
Ea l-a adus pe Charles Hale la hotelul Blackwell.
Îmi pare foarte rău.
Te sun eu înapoi.
Nu, Charles! Te rog!
Lucia!
- Nu mă ascultă. - Nu-i nimic.
Mă ocup eu.
Charles, pune-i piedica și arunc-o jos, te rog.
Nu prea cred.
Cred că ții la Lucia la fel de mult ca mine.
Nu face ceva pentru care o să sufere tot restul vieții.
Nu-i face așa ceva.
Charles, sunt unele lucruri pe care nu le putem schimba,
oricât ne-am dori.
Dar putem decide cum se termină asta.
Știu cum am putea să îndreptăm situația, dar numai dacă lași arma.
De unde știai că suntem aici?
Fără orașe, doar anotimpuri și copaci cu chiciură.
Ventilatoarele nu lasă copacii să înghețe.
Asta și faptul că Charles, sau cum i-o zice, voia să cumpere terenul.
Instinct, cred.
N-am venit aici să fug cu el, Adam.
Nu voiam să mai pățească nimeni nimic.
Ne-am cunoscut în New Mexico.
Încă nu te uitasem și el părea să mă înțeleagă.
- Știai cu ce se ocupă? - La început, nu.
Dar, când am aflat, a zis că vrea să se schimbe.
Doar că mai avea nevoie de câteva lovituri.
Așa că l-am ajutat. I-am indicat niște oaspeți VIP de la alte hoteluri.
Dar nu s-a schimbat.
Așa că am plecat.
M-am întors aici.
Și am dat peste tine.
Apoi a venit la Blackwell și a zis că, dacă nu-i găsesc următoarea țintă,
o să aibă grijă ca iubitul meu polițist să afle tot.
Dar dacă i-o găsesc, o să dispară pentru totdeauna.
N-am vrut să distrugă tot ce e între noi, Adam.
Unde e suportul cu care a ucis-o pe Vera?
Adam, eu sunt!
Da, mulțumesc.
L-au prins. Charles e arestat. Toată lumea e în siguranță.
Tocmai am primit ăsta.
- Ce e? - Willa s-a ținut de cuvânt.
Agenta FBI Lyla Flynn lucra sub acoperire și a fost ucisă.
Se pare că era coruptă.
Așa se pare. Vindea informații, spăla bani…
Și mai e ceva.
Ce?
Se bănuiește că Roman lucra cu ea. Și, când Lyla a decis să mărturisească,
a omorât-o.
Era un scandal prea mare pentru FBI și Willa i-a ajutat să-l ascundă.
Camerele de supraveghere au surprins astea în fața casei Lylei în ziua morții ei.
E mașina lui Roman.
Nu.
Am terminat. Hai să terminăm.
Ne lași puțin singure?
Da.
Ce înseamnă asta?
Nu mai căuta, da?
Nu mai contează.
- E periculos. - „E periculos?” A fost de la început!
Erik Hayworth, femeia asta… Nu știu. Nu știu ce e adevărat.
Știu doar că, dacă vi s-ar întâmpla ceva…
Morgan, nu mai putem să dăm înapoi.
- Doamne… - Și mie mi-e frică.
Dar pot să-mi port de grijă.
Orice-ar fi, reușim împreună, da?
Bună!
Bună.
Intră!
Cum te mai simți?
- Agenții o duc acum pe Lucia la secție. - Îmi pare rău…
N-ai de ce să-ți pară rău.
Mie-mi pare rău. Trebuia să te ascult. Ar trebui să fiu acuzat de complicitate.
- Karadec… - Deși cu restul escrocheriilor
pe care le-au făcut ea și Charles, acuzațiile se vor înmulți.
Adam…
Nu-mi vine să cred ce se întâmplă.
Nu-mi vine să cred.
- Mă simt ca un idiot. - Să nu te simți. Te rog, nu.
Ai făcut tot ce trebuia.
Ți-ai deschis inima, ai primit-o înăuntru…
Ăsta e mereu pasul corect.
Am crezut-o.
Am crezut că vrea o viață cu mine.
Acum nici nu știu cine e.
Ba știi.
Știi.
Știi. E același persoană. Doar că…
Ai iubit-o prea mult ca să vezi ce nu voiai să vezi.
Nu-i nimic.
O să fie bine.
- Mă duc să văd expoziția Avei. - Bine.
- Vrei să vii cu mine? - Aș vrea, dar am niște treburi de făcut.
Bine.
Sunt aici dacă ai nevoie.
Știu.
Mersi.
EXPOZIȚIE DE ARTĂ
- Mamă! - Bună!
Mă bucur că ai ajuns!
Deci… ce părere ai?
- Ava, e… - Plicticoasă?
Da, m-a adormit. Nu, e incredibilă!
Sunt impresionată! Ai făcut chestia asta singură.
M-a ajutat puțin și tata.
Da, te-a ajutat.
Sper că nu te apucă plânsul. Nu mă face de râs!
Fetița mea a făcut piesa asta!
Termină, mamă!
Bună! Ce e?
Bună. Tata mi-a dat un nume.
Un fost agent FBI care a văzut ce s-a întâmplat cu Roman.
Ne vedem în seara asta.
- Astă-seară? Trebuie să vin cu tine! - Nu.
Nu te bagi până nu-l văd pe tip.
Nu pățesc nimic, o să fii tu acolo. Trebuie să vorbesc cu el!
Bine.
La 21:30 în parcul Rancho, pe malul sudic al lacului.
Bine, vin imediat.
Wagner: Ai întrebat-o? A zis nu.
Te găsește el.
Nick!
URGENȚE
Bazat de „Morgane, geniul investigațiilor”
Subtitrarea: Raluca Dimitriu